जागरण संवाददाता, जयपुर। करीब चार माह बाद होने वाले राजस्थान विधानसभा चुनाव में कांग्रेस ने टिकट चाहने वालों को शक्ति प्रदर्शन नहीं करने की हिदायत दी है। टिकटार्थियों को अब पहले की तरह स्क्रीनिंग कमेटी और पर्यवेक्षकों के समक्ष आवेदन नहीं करना होगा। प्रदेश कांग्रेस कमेटी निचले स्तर के कार्यकर्ताओं और जिला कांग्रेस कमेटियों से फीडबैक लेकर प्रत्येक विधानसभा सीट के लिए संभावित प्रत्याशियों की सूची तैयार कर स्क्रीनिंग कमेटी के समक्ष प्रस्तुत करेगी। स्क्रीनिंग कमेटी में इस सूची के नामों पर चर्चा होगी और फिर केंद्रीय चुनाव समिति से प्रत्याशियों के नामों पर मुहर लगेगी।